b'\n_START_ARTICLE_\nPrispevki za novej\xc5\xa1o zgodovino\n_START_PARAGRAPH_\nPrispevki za novej\xc5\xa1o zgodovino (med letoma 1960 in 1986 Prispevki za zgodovino delavskega gibanja) je osrednja slovenska znanstvena zgodovinopisna revija,\xc2\xa0\xc2\xbbv kateri objavljajo znanstvene \xc4\x8dlanke s podro\xc4\x8dja zgodovine obdobja od sredine 19. stoletja do "danes" slovenski in tuji avtorji\xc2\xab._NEWLINE_Revijo dvakrat letno izdaja In\xc5\xa1titut za novej\xc5\xa1o zgodovino; trenutni glavni urednik je Damijan Gu\xc5\xa1tin, medtem ko je odgovorni urednik Zdenko \xc4\x8cepi\xc4\x8d.'